<b>שאלה </b>מה יאמר הרב העניו מופת הדור ויחידו מרנא ורבנא ר' יצחק בן כבוד מרנא ר' יעקב נ"ע בראובן ושמעון החליפו (קנטר נילג) בעד (קנטר לך) וקבל ראובן קנטר הנילג הנז' ובא לידו ורשותו אחר זה בא שמעון לקבל הקנטר לך הנז' ושקלו ומצאו חסר עשרה ליטרין מה יהיה הדין בזה אם יהיה החילוף בטל אם ירצה אחד מהם לבטלו או יהיה קיים ועל ראובן להשלים לו העשרה ליטרין אשר חסר מהל''ך אשר נתן לו ויתנם לו להשלים או לא יתקיימו החליפין אלא במה שהיה בנמצא ועל שמעון ליקח מה שיש בעין וינכה גם כן עשרה ליטרין מהניל''ג עבור העשרה ליטרין ל''ך וכמו כן אם החליפו שנים סחורה בעד סחורה אם צריך לשום אותה בדמים או לא ונסמוך על מה שאמרו וכל המטלטלין קונין זה את זה והנה מצאנו שאמרו בזה (קדושין דף כ"ח) פרתך בכמה בכך וכך חמורך בכמה בכך וכך וכו' וכך אם החליפו סחורה בסחורה ויש דמים ביניהם אם יש בה אונאה או אין בה אונאה כי יש מעות ביניהם יורינו רבינו הדין בזה ומאת ה' תהיה משכורתו שלמה: